Proposta għal regolament tal-Kunsill Li jistabbilixxi Pjan multi-annwali għall-irkupru tat-tonn fil-Lvant ta' l-Atlantiku u l-Mediterran /* KUMM/2007/0169 finali - CNS 2007/0058 */





[pic] | KUMMISSJONI TAL-KOMUNITAJIET EWROPEJ | Brussel 3.4.2007 KUMM(2007) 169 finali 2007/0058 (CNS) Proposta għal REGOLAMENT TAL-KUNSILL Li jistabbilixxi Pjan multi-annwali għall-irkupru tat-tonn fil-Lvant ta' l-Atlantiku u l-Mediterran (preżentata mill-Kummissjoni) IL-KUNTEST TAL-PROPOSTA | 110 | Il-bażi għall-proposta u l-għanijiet tagħha L-għan ta' din il-proposta huwa li jiġi implimentat fuq il-livell Komunitarju l-pjan ta' rkupru għat-tonn li ġiet adottat mill-ICCAT għall-perjodu effettiv kollu ta' dan il-pjan ta' rkupru. | 120 | Il-kuntest ġenerali Il-Komunità Ewropea tieħu sehem f'għadd ta' organizzazzjonijiet reġjonali tas-sajd li jipprovdu qafas għall-kooperazzjoni reġjonali fil-konservazzjoni u l-ġestjoni ta' ċerti stokkijiet li jpassu ħafna. Dawn l-organizzazzjonijiet jadottaw rakkomandazzjonijiet, fostom il-Qabdiet Totali Permessi (TAC) u l-kwoti, miżuri tekniċi biex jiġu ffissati d-daqsijiet minimi tal-ħut, żoni u staġuni magħluqa, restrizzjonijiet fuq l-isforz tas-sajd u miżuri ta' kontroll. Ir-rakkomandazzjonijiet isiru jorbtu fuq il-Partijiet Kontraenti li ma jsibu l-ebda oġġezzjoni għalihom. Bħala Parti Kontraenti għal dawk l-organizzazzjonijiet, il-Komunità għandha r-responsabbiltà li tapplika r-rakkomandazzjonijiet adottati li għalihom ma tkun qajmet l-ebda oġġezzjoni. Il-Komunità hija membru tal-Kummissjoni Internazzjonali għall-Konservazzjoni tat-Tonn ta' l-Atlantiku (ICCAT) minn Novembru 1997. Huwa għalhekk meħtieġ li r-rakkomandazzjonijiet adottati mill-ICCAT jiġu implimentati fid-Dritt Komunitarju sabiex tiġi żgurata l-ġestjoni sostenibbli tar-riżorsi taħt il-ġurisdizzjoni ta’ dik l-organizzazzjoni. Fil-Laqgħa Annwali tagħha fl-2006, l-ICCAT adottat pjan ta' rkupru ta' 15-il sena għat-tonn fil-Lvant ta' l-Atlantiku u l-Mediterran. Sabiex l-istokk jerġa' jinbena, il-pjan ta' rkupru ta' l-ICCAT jipprovdi għal tnaqqis fil-livell tat-TAC sa l-2010, restrizzjonijiet fuq is-sajd f'ċertu żoni u f'ċerti perjodi ta' żmien, daqs minimu ġdid, miżuri li jirrigwardaw attivitajiet ta' sajd sportiv jew ta' rikreazzjoni kif ukoll miżuri ta' kontroll u l-implimentazzjoni ta' l-ISkema ta' l-ICCAT ta' Spezzjoni Internazzjonali Konġunta sabiex tiġi żgurata l-effettività ta' dak il-pjan. | 130 | Dispożizzjonijiet eżistenti fil-qasam tal-proposta Ċerti miżuri eżistenti adottati mill-ICCAT għat-tonn bħalissa huma inkorporati fid-Dritt Komunitarju bħala r-Regolament tal-Kunsill (KE) Nru 973/2001 ta' l-14 ta' Mejju 2001 li jistabbilixxi ċerti miżuri tekniċi għall-konservazzjoni ta' ċerti stokkijiet [ħażniet] ta' speċijiet li jpassu bil-kbir (ĠU L 137, 19.5.2001), kif emendat l-aħħar bir-Regolament (KE) Nru 831/2004 (ĠU L 127, 29.4.2004). Dawn il-miżuri tekniċi jinkludu d-daqs minimu għat-tonn u ż-żoni u l-istaġuni magħluqa għas-sajd li ġew modifikati fil-Laqgħa Annwali ta' l-ICCAT fl-2006. Wara d-deċiżjoni tal-Laqgħa Annwali ta' l-ICCAT fl-2006, il-leġiżlazzjoni attwalment fis-seħħ għandha għalhekk tiġi aġġornata. Il-pjan ta' rkupru ta' l-ICCAT għat-tonn ġie implimentat fid-Dritt Komunitarju fuq bażi provviżorja għall-istaġun tas-sajd ta' l-2007 bir-Regolament tal-Kunsill (KE) Nru .../2007 dwar il-pjan ta' rkupru għat-tonn, rakkomandat mill-Kummissjoni Internazzjonali għall-Konservazzjoni tat-Tonn Atlantiku. Dan ir-regolament jemenda r-regolament tat-TAC għall-2007 u jinkorpora d-dispożizzjonijiet tal-pjan ta' rkupru u l-allokazzjonijiet ġodda tal-kwoti għall-Istati Membri wara d-deċiżjoni ta' l-ICCAT dwar skema għall-allokazzjoni tal-kwoti bejn il-Partijiet Kontraenti fil-laqgħa li saret f'Tokjo bejn id-29 u l-31 ta' Jannar 2007. Peress li l-leġiżlazzjoni msemmija hawn fuq hija limitata għas-sena ta' sajd ta' l-2007, issa huwa meħtieġ li jiġi implimentat dan il-pjan ta' rkupru ta' l-ICCAT fuq bażi aktar permanenti għall-perjodu kollu effettiv ta' dan il-pjan ta' rkupru. | 140 | Konsistenza ma’ politiki u għanijiet oħra ta’ l-Unjoni Il-proposta hija f'konformità max-xejriet ġenerali ta' l-isfruttament sostenibbli ta' l-istokkijiet tat-tonn, skond l-għanijiet tal-Politika Komuni tas-Sajd u tikkontribwixxi għall-iżvilupp sostenibbli. | KONSULTAZZJONI MAL-PARTIJIET INTERESSATI U VALUTAZZJONI TA’ L-IMPATT | Konsultazzjoni mal-partijiet interessati | 211 | Il-metodi ta’ konsultazzjoni, is-setturi ewlenin fil-mira u l-profil ġenerali ta' min wieġeb Sabiex il-pożizzjoni Komunitarja titħejja fil-kuntest tan-negozjati li jsiru fil-laqgħat annwali ta' l-ICCAT, il-Kummissjoni tikkonsulta ma' l-Istati Membri, dawk involuti fl-industrija u l-NGOs. | 212 | Sommarju tat-tweġibiet u kif tqiesu L-oqsma ewlenin li ġew ikkonsultati approvaw il-pożizzjoni tal-Komunità dwar l-adozzjoni ta' pjan multi-annwali għall-irkupru tat-tonn fil-Lvant ta' l-Atlantiku u l-Mediterran. | Ġbir u użu ta’ għarfien espert | 221 | Oqsma ta’ għarfien xjentifiku/espert involuti Il-Kumitat Xjentifiku ta' l-ICCAT | 222 | Metodoloġija użata Il-Kumitat Xjentifiku jivvaluta l-istokkijiet u jirrakkomanda l-adozzjoni ta' miżuri ta' ġestjoni u konservazzjoni sabiex jiġi żgurat l-isfruttament sostenibbli ta' l-istokkijiet tat-tonn, partikolarment permezz ta' l-adozzjoni ta' miżuri tekniċi. | 223 | Organizzazzjonijiet/esperti ewlenin ikkonsultati Il-Kumitat Xjentifiku ta' l-ICCAT | 2244 | Sinteżi tal-pariri miksuba u użati Issemmiet l-eżistenza ta’ riskji serji potenzjali b’konsegwenzi li ma jitreġġgħux lura. | 225 | L-eżistenza ta' dawn ir-riskji hija universalment aċċettata. Il-Kumitat Xjentifiku ta' l-ICCAT indika fil-valutazzjoni ta' l-istokk ta' l-2006, li l-bijomassa riproduttiva ta' l-istokk tat-tonn tkompli tonqos, filwaqt li l-mortalità mis-sajd qed tiżdied b'rata mgħaġġla, speċjalment għal ħut kbir. Il-Kumitat Xjentifiku indika li dan l-istokk jista' jċedi fil-futur qrib sakemm ma jiġux implimentati miżuri ta' ġestjoni adegwati. Il-Kumitat Xjentifiku ta' l-ICCAT irrakkomanda l-adozzjoni ta' miżuri sabiex jiġi żgurat l-isfruttament sostenibbli tat-tonn, prinċipalment permezz ta' rekwiżiti ta' daqs minimu u ta' żoni u staġuni magħluqa għas-sajd. | 226 | Mezzi użati biex l-għarfien espert ikun disponibbli pubblikament L-opinjonijiet tal-Kumitat Xjentifiku huma ppubblikati fuq il-websajt ta' l-ICCAT. | 230 | Valutazzjoni ta’ l-impatt L-għan ta' pjan ta' rkupru għat-tonn huwa li jiġi żgurat l-isfruttament sostenibbli tat-tonn, u b'mod partikolari sabiex titnaqqas il-mortalità mis-sajd, kemm ta' ħut mhux matur kif ukoll ta' ħut matur permezz ta' kombinazzjoni ta' staġuni magħluqa għas-sajd u daqs minimu akbar milli hu bħalissa. Il-pjan ta' rkupru implimentat fuq il-livell tal-Komunità se japplika għal sajjieda Komunitarji li jistadu għat-tonnn fil-Lvant ta' l-Oċean Atlantiku u l-Baħar Mediterran. | ELEMENTI ġURIDIċI TAL-PROPOSTA | 305 | Sommarju ta’ l-azzjoni proposta It-traspożizzjoni fil-liġi Komunitarja ta' miżuri adottati mill-ICCAT għall-ġestjoni ta' l-ispeċijiet tat-tonn, li għalihom il-Komunità Ewropea hija Parti Kontraenti. | 310 | Bażi ġuridika L-Artikolu 37 tat-Trattat. | 329 | Prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. | Prinċipju tal-proporzjonalità | 331 | Il-proposta tikkonforma mal-prinċipju tal-proporzjonalità għar-raġunijiet li ġejjin: Ir-rakkomandazzjonijiet adottati mill-organizzazzjonijiet reġjonali tas-sajd huma direttament infurzabbli mill-Komunità u l-Istati Membri. Madankollu, fl-interessi taċ-ċarezza u t-trasparenza, huma inkorporati f'regolament tal-Kunsill sabiex jiġu ċċarati u sabiex ikunu jistgħu jiġu applikati aħjar mill-Istati Membri u mis-sajjieda. | 332 | M'hemm l-ebda konsegwenzi finanzjarji. | Għażla ta’ strumenti | 341 | Strument propost: regolament. | 342 | Mezzi oħra ma jkunux tajbin għar-raġuni(jiet) li ġejja/in. Rakkomandazzjonijiet adottati minn Organizzazzjonijiet Reġjonali tas-sajd jiġu trasposti f'Regolament tal-Kunsill. | IMPLIKAZZJONI GħALL-BAġIT | 409 | Il-proposta ma għandha l-ebda implikazzjoni għall-baġit tal-Komunità. | INFORMAZZJONI ADDIZZJONALI | 570 | Spjegazzjoni dettaljata tal-proposta Din il-proposta hija mmirata lejn it-traspożizzjoni tal-pjan li ġie adottat mill-ICCAT għall-irkupru tat-tonn, li jinkludi inter alia TAC, miżuri tekniċi sabiex jiġi ffissat id-daqs minimu għat-tonn, żoni u staġuni magħluqa u miżuri ta' kontroll. | E-5213 | 1. 2007/0058 (CNS) Proposta għal REGOLAMENT TAL-KUNSILL Li jistabbilixxi Pjan multi-annwali għall-irkupru tat-tonn fil-Lvant ta' l-Atlantiku u l-Mediterran IL-KUNSILL TA' L-UNJONI EWROPEA Wara li kkunsidra t-Trattat li jistabbilixxi l-Komunità Ewropea u b’mod partikolari l-Artikolu 37 tiegħu, Wara li kkunsidra l-proposta mill-Kummissjoni, Wara li kkunsidra l-opinjoni tal-Parlament Ewropew[1] Billi: (1) Il-Komunità ilha Parti Kontraenti tal-Kummissjoni Internazzjonali għall-Konservazzjoni tat-Tonn ta' l-Atlantiku (ICCAT) mill-14 ta' Novembru1997[2]. (2) Fil-Laqgħa Annwali tagħha fl-2006, il-Kummissjoni Internazzjonali għall-Konservazzjoni tat-Tonn ta' l-Atlantiku (ICCAT) adottat ir-Rakkomandazzjoni 2006[05] sabiex jiġi stabbilit pjan ta' rkupru ta' 15-il sena għat-tonn fil-Lvant ta' l-Atlantiku u l-Mediterran. (3) Sabiex l-istokk jerġa' jinbena, il-pjan ta' rkupru ta' l-ICCAT jipprovdi għal tnaqqis gradwali fil-livell tal-Qabda Totali Permessa (TAC) mill-2007 sa l-2010, restrizzjonijiet fuq is-sajd f'ċertu żoni u f'ċerti perjodi ta' żmien, daqs minimu ġdid għat-tonn, miżuri li jirrigwardaw attivitajiet ta' sajd sportiv jew ta' rikreazzjoni kif ukoll miżuri ta' kontroll u l-implimentazzjoni ta' l-Iskema ta' l-ICCAT ta' Spezzjoni Internazzjonali Konġunta sabiex tiġi żgurata l-effettività tal-pjan ta' rkupru. (4) Sabiex ikun konformi ma' l-obbligi internazzjonali li joħorġu mir-rakkomandazzjoni ta' l-ICCAT, il-Pjan ta' rkupru ta' l-ICCAT għat-tonn fil-Lvant ta' l-Atlantiku u l-Mediterran ġie implimentat fuq bażi provviżorja fir-Regolament (KE) Nru .../2007 dwar il-pjan ta' rkupru għat-tonn, rakkomandat mill-Kummissjoni Internazzjonali għall-Konservazzjoni tat-Tonn Atlantiku fl-istennija ta' l-adozzjoni ta' Regolament tal-Kunsilll li jimplimenta miżuri multi-annwali għall-irkupru ta' l-istokk tat-tonn fl-2007. (5) Huwa għalhekk meħtieġ li pjan ta' rkupru ta' l-ICCAT jiġi implimentat fuq bażi permanenti permezz ta' Regolament tal-Kunsill li jistabbilixxi pjan ta' rkupru kif provdut fl-Artikolu 5 tar-Regolament (KE) Nru 2371/2002 ta' l-20 ta' Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skond il-Politika Komuni dwar is-Sajd[3], li se japplika mill-1 ta' Jannar 2008. (6) Ċerti miżuri tekniċi adottati mill-ICCAT għat-tonn issa ġew inkorporati fil-liġi Komunitarja bħala r-Regolament tal-Kunsill (KE) Nru 973/2001 ta' l-14 ta' Mejju 2001. li jistabbilixxi ċerti miżuri tekniċi għall-konservazzjoni ta' ċerti stokkijiet [ħażniet] ta' speċijiet li jpassu bil-kbir[4]. (7) L-adozzjoni ta' miżuri tekniċi ġodda adottati mill-ICCAT għat-tonn u l-aġġornar ta' dawk li huma fis-seħħ minn żmien l-adozzjoni tar-regolament imsemmi hawn fuq jirrikjedu t-tneħħija ta' ċerti dispożizzjonijiet tar-Regolament (KE) Nru 973/2001 u s-sostituzzjoni tagħhom b'dan ir-Regolament. ADOTTA DAN IR-REGOLAMENT: Kapitolu I Dispożizzjonijiet Ġenerali ARTIKOLU 1 IS-SUġġETT U L-AMBITU Dan ir-Regolament jistipula r-regoli ġenerali għall-applikazzjoni mill-Komunità ta' Pjan Multiannwali għall-irkupru tat-Tonn ( thunnus thynnus ) rakkomandat mill-Kummissjoni Internazzjonali għall-Konservazzjoni tat-Tonn ta' l-Atlantiku (ICCAT). Dan ir-Regolament għandu japplika għat-tonn fil-Lvant ta' l-Atlantiku u fil-Mediterran. L-għan ta' dak il-pjan ta' rkupru huwa li tinkiseb bijomassa li tikkorrispondi għar-rendiment massimu sostenibbli (Bmsy) bi probabbiltà ta' aktar minn 50%. Artikolu 2Definizzjonijiet Għall-finijiet ta' dan ir-Regolament, għandhom japplikaw dawn id-definizzjonijiet għall-espressjonijiet li ġejjin: a) "CPCs" tfisser Partijiet Kontraenti għall-Konvenzjoni Internazzjonali għall-Konservazzjoni tat-Tonn ta' l-Atlantiku u Partijiet non-Kontraenti li Jikkooperaw, Entitajiet, jew Entitajiet tas-Sajd. b) "Bastiment tas-sajd" tfisser kwalunkwe bastiment użat jew maħsub għall-użu fl-isfruttar kummerċjali tar-riżorsi tat-tonn, inklużi bastimenti għall-ipproċessar tal-ħut u bastimenti involuti fit-trasbord; c) "Operazzjonijiet konġunti tas-sajd" tfisser kwalunkwe operazzjoni bejn żewġ bastimenti jew aktar li jtajru l-bandiera ta' CPCs jew Stati Membri differenti fejn il-qabda tiġi trasferita mill-irkaptu tas-sajd ta' bastiment wieħed għal ieħor; d) "Attivitajiet ta' trasferiment" tfisser kwalunkwe trasferiment tat-tonn. (i) mill-bastiment tas-sajd sal-farm fejn jispiċċa t-tonn għat-tismin, inkluż fejn il-ħut ikun miet jew ħarab matul it-trasport, (ii) minn farm tat-tonn jew nassa tat-tonn għal bastiment ta' l-ipproċessar, għal bastiment tat-trasport jew lejn l-art, e) "Nassa tat-tonn" tfisser irkaptu fiss ankrat mal-qiegħ, li ssoltu jkollu xibka li tiggwida l-ħut għal xibka magħluqa; f) "Għeluq fil-gaġeġ" tfisser li t-tonn ma jittellax abbord u jinkludi t-tismin u t-trobbija fil-farms; g) "Tismin" tfisser l-għeluq tat-tonn f'gaġeġ għal perjodu qasir ta' bejn xahrejn u sitt xjur bl-għan ewlieni li jiżdied il-kontenut ta' xaħam tal-ħuta; h) "Trobbija fil-farm" tfisser l-għeluq tat-tonn fil-gaġeġ għal perjodu ta' aktar minn sena, bil-għan li tiżdied il-bijomassa totali; i) "Trasbord" tfisser il-ħatt tal-ħut kollu jew kwalunkwe ħut abbord bastiment tas-sajd għal fuq bastiment ieħor tas-sajd; j) "Bastiment ta' l-ipproċessar" tfisser bastiment li fuqu l-prodotti tas-sajd huma soġġetti, qabel ma jiġu ppakkjati, għal waħda jew aktar mill-operazzjonijiet li ġejjin: flettjar, tqattigħ, iffriżar, trasformazzjoni; k) "Sajd sportiv" tfisser sajd mhux kummerċjali li fih il-parteċipanti huma membri ta' organizzazzjoni nazzjonali ta' l-isport jew li tinħarġilhom liċenzja nazzjonali għas-sajd sportiv. l) "Sajd ta' rikreazzjoni" tfisser sajd mhux kummerċjali li fih il-parteċipanti m'humiex membri ta' organizzazzjoni nazzjonali ta' l-isport jew li ma tinħarġilhomx liċenzja nazzjonali għas-sajd sportiv. m) "Task II" tfisser task II kif definit mill-Kummissjoni Internazzjonali għall-Konservazzjoni tat-Tonn ta' l-Atlantiku (ICCAT) fil-"Field manual for statistics and sampling Atlantic tunas and tuna-like fish" ( Third edition , ICCAT, 1990). Kapitolu IIOpportunitajiet tas-sajd ARTIKOLU 3 IL-QABDIET TOTALI PERMESSI (TACS) It-TACs, iffissati mill-ICCAT għall-Partijiet Kontraenti, għall-istokk tat-tonn fil-Lvant ta' l-Atlantiku u fil-Mediterran huma dawn: - fl-2008: 28.500 tunnellata, - fl-2009: 27.500 tunnellata, - fl-2010: 25.500 tunnellata. Madankollu, fejn jintlaħaq qbil dwar livelli ġodda ta' TAC fil-qafas ta' l-ICCAT, il-Kunsill, b'maġġoranza kkwalifikata u fuq proposta mill-Kummissjoni, għandu jaġġusta t-TACs ipprovduti fl-ewwel paragrafu kif meħtieġ. Artikolu 4 1. Kull Stat Membri jista' jalloka l-kwota tiegħu tat-tonn lil bastimenti tas-sajd li jtajru l-bandiera tiegħu u nases irreġistrati minnhom li huma awtorizzati għas-sajd attiv tat-tonn. 2. Arranġamenti kummerċjali privati bejn ċittadini ta' Stat Membru u CPC sabiex jintuża bastiment tas-sajd li jtajjar il-bandiera ta' dak l-Istat Membru għas-sajd fil-kuntest ta' kwota tat-tonn ta' CPC, jistgħu jiġu konklużi, soġġeti għall-awtorizzazzjoni mill-Istat Membru kkonċernat, li għandu jinforma lill-Kummissjoni. Kapitolu III Miżuri tekniċi ARTIKOLU 5 STAġUN MAGħLUQ GħAS-SAJD 1. Is-sajd għat-tonn minn bastimenti ta' aktar minn 24 m, tas-sajd pelaġiku fuq skala kbira bil-konzijiet, għandhom ikunu pprojbiti fil-Lvant ta' l-Atlantiku u l-Mediterran, bl-eċċezzjoni taż-żona mill-Punent ta' 10°W u mit-Tramuntana ta' 42° N, matul il-perjodu mill-1 ta' Ġunju sal- 31 ta' Diċembru. 2. Is-sajd għat-tonn minn bastimenti bil- purse seines għandu jkun ipprojbit fil-Lvant ta' l-Atlantiku u fil-Mediterran matul il-perjodu mill-1 ta' Lulju sal-31 ta' Diċembru. 3. Is-sajd għat-tonn minn bastimenti tas-sajd bil-qasba għandu jkun ipprojbit fil-Lvant ta' l-Atlantiku u fil-Mediterran matul il-perjodu mill-15 ta' Novembru sal-15 ta' Mejju. 4. Is-sajd għat-tonn minn bastimenti pelġiċi tat-tkarkir għandu jkun ipprojbit fil-Lvant ta' l-Atlantiku matul il-perjodu mill-15 ta' Novembru sal-15 ta' Mejju. Artikolu 6L-użu ta' l-inġenji ta' l-ajru L-Istati Membri għandhom jieħdu l-miżuri meħtieġa sabiex jipprojbixxu l-użu ta' ajruplani jew ħelikopters għat-tiftix tat-tonn fiż-Żona tal-Konvenzjoni. Artikolu 7Daqs minimu 1. Id-daqs minimu għat-tonn maqbud fil-Lvant ta' l-Atlantiku u fil-Baħar Mediterran għandu jkun ta' 30kg. 2. B'deroga mill-paragrafu 1 u mingħajr preġudizzju għall-Artikolu 10, daqs minimu għat-tonn ( Thunnus Thynnus ) ta' 8kg għandu japplika għat-tonn li ġej: (a) tonn maqbud fil-Lvant ta' l-Atlantiku minn bastimenti tas-sajd bil-qasba, bastimenti tas-sajd bir-rixa u bastimenti tas-sajd pelaġiku bix-xbieki tat-tkarkir; (b) tonn maqbud fil-Baħar Adrijatiku għal skopijiet ta' trobbija fil-farms. 3. Il-kundizzjonijiet speċifiċi addizzjonali għat-tonn maqbud fil-Lvant ta' l-Atlantiku minn bastimenti tas-sajd bil-lixka, bastimenti tas-sajd bir-rixa u bastimenti tas-sajd pelaġiku bix-xbieki tat-tkarkir huma stipulati fl-Anness I. Artikolu 8Pjan ta’ teħid ta’ kampjuni għat-tonn 1. Kull Stat Membru għandu jistabbilixxi programm ta' teħid ta' kampjuni għall-estimi ta' l-għadd ta' ħut f'daqs speċifiku ( numbers-at-size ) għat-tonn li jinqabad 2. It-teħid ta' kampjuni skond id-daqs fil-gaġeġ għandu jsir fuq kampjun ta' 100 eżemplar għal kull 100 tunnellata ta' ħut ħaj jew fuq kampjun ta' 10% ta' l-għadd totali ta' ħut li jitqiegħed ġo gaġġa. Il-kampjun tad-daqs, abbażi tat-tul jew il-piż, għandu jittieħed matul l-istaġun tal-qbid mill-farm u fuq il-ħut mejjet matul it-trasport, skond il-metodu adottat mill-ICCAT għan-notifikazzjoni tad- data fil-qafas tat-Task II. 3. Metodi u prassi addizjonali għat-teħid tal-kampjuni għandhom jiġu żviluppati għal ħut imrobbija għal aktar minn sena. 4. It-teħid tal-kampjuni għandu jsir matul qbid imtella' b'mod aleatorju u għandu jkopri l-gaġeġ kollha. Id- data dwar it-teħid tal-kampjuni li jsir kull sena għandha tiġi nnotifikata lill-ICCAT sal-31 ta' Mejju tas-sena ta' wara. Artikolu 9Qabdiet inċidentali 1. Qabda inċidentali ta' mhux aktar minn 8 % ta' tonn li jiżen anqas minn 30kg iżda mhux aktar minn 10kg għandha tkun awtorizzata għall-bastimenti tas-sajd, humiex jistadu attivament għat-tonn jew le. 2. Il-perċentwal imsemmi fil-paragrafi 1 għandu jiġi kkalkulat jew fuq il-bażi tal-qabda inċidentali totali skond l-għadd ta' ħut li jinħatt l-art wara kull sajda, tat-total tal-qabdiet kollha tat-tonn mill-bastiment, jew abbażi ta' l-ekwivalenza f'piż ta' dan l-għadd. 3. Il-qabdiet inċidentali jridu jitnaqqsu mill-kwota ta' l-Istat Membru tal-bandiera. Il-ħut mejjet m'għandux jintrema u għandu jitnaqqas mill-kwota ta' l-Istat Membru tal-bandiera. 4. Il-ħatt l-art ta' qabdiet inċidentali ta' tonn għandu jkun soġġett għall-Artikoli 14 u 18(1). Artikolu 10Sajd ta' rikreazzjoni 1. Fil-qafas ta' sajd ta' rikreazzjoni għandu jkun ipprojbit li tinqabad, tinżamma abbord, tiġi ttrasbordata u tinħatt l-art aktar minn tonna waħda f'kull vjaġġ fuq il-baħar. 2. It-tqegħid fis-suq ta' tonn maqbud fis-sajd ta' rikreazzjoni għandu jkun ipprojbit ħlief għal skopijiet ta' karità. 3. L-Istati Membri għandhom jirreġistraw id- data dwar il-qabdiet minn sajd ta' rikreazzjoni u jibgħatuha lill-Kumitat Permanenti dwar ir-Riċerka u l-Istatistika ta' l-ICCAT. 4. L-Istati Membri għandhom jieħdu l-miżuri neċessarji kollha sabiex jiżguraw, kemm jista' jkun, li t-tonn li jinqabad ħaj jerġa' jinħeles, speċjalment dak mhux matur, fil-kuntest tas-sajd ta' rikreazzjoni. Artikolu 11Sajd sportiv 1. L-Istati Membri għandhom jieħdu l-miżuri kollha meħtieġa sabiex jirregolaw is-sajd sportiv, notevolment permezz ta' permessi għas-sajd. 2. It-tqegħid fis-suq ta' tonn maqbud f'kompetizzjonijiet ta' sajd sportiv għandu jkun ipprojbit ħlief għal skopijiet ta' karità. 3. L-Istati Membri għandhom jirreġistraw id- data dwar il-qabdiet minn sajd sportiv u jibgħatuha lill-Kumitat Permanenti dwar ir-Riċerka u l-Istatistika ta' l-ICCAT. 4. L-Istati Membri għandhom jieħdu l-miżuri kollha meħtieġa sabiex jiżguraw, kemm jista' jkun, li t-tonn li jinqabad ħaj jerġa' jinħeles, speċjalment dak mhux matur, fil-kuntest tas-sajd sportiv. Kapitolu IVMiżuri ta' Kontroll ARTIKOLU 12 REġISTRU TAL-BASTIMENTI AWTORIZZATI LI JISTADU GħAT-TONN 1. Sa l-1 ta' April 2008, kull Stat Membri għandu jibgħat elettronikament lill-Kummissjoni lista tal-bastimenti kollha tas-sajd li jtajru l-bandiera tiegħu u li jkunu awtorizzati li jistadu attivament għat-tonn fil-Lvant ta' l-Atlantiku u fil-Baħar Mediterran permezz ta' permess speċjali tas-sajd li jkun inħarġilhom. 2. Il-Kummissjoni għandha tibgħat il-lista msemmija fil-paragrafu 1 lis-Segretarjat Eżekuttiv ta' l-ICCAT sabiex dawk il-bastimenti jkunu jistgħu jiddaħħlu fir-reġistru ta' l-ICCAT ta' bastimenti awtorizzati jistadu għat-tonn. 3. Il-bastimenti tas-sajd Komunitarji mhux imdaħħla fir-reġistru ta' l-ICCAT m'għandhomx jistadu għal, iżommu abbord, jittrasbordaw, jittrasferixxu jew iħottu l-art tonn fil-Lvant ta' l-Atlantiku u fil-Baħar Mediterran. 4. Ir-regoli dwar liċenzji tas-sajd fl-Artikolu 8a (2), (4), (6), (7) u (8) tar-Regolament (KE) Nru 1936/2001 għandhom japplikaw mutatis mutandis . Artikolu 13 Reġistru ta' nases tat-tonn awtorizzati għas-sajd tat-tonn 1. Sa l-1 ta' April 2008, kull Stat Membru għandu jibgħat elettronikament lill-Kummissjoni lista tan-nases kollha tas-sajd għat-tonn li jkunu awtorizzati li jistadu attivament għat-tonn fil-Lvant ta' l-Atlantiku u fil-Baħar Mediterran permezz ta' liċenzja speċjali tas-sajd li tkun inħarġitilhom. Il-lista għandha tinkludi l-isem tan-nases u n-numru tar-reġistrazzjoni. 2. Il-Kummissjoni għandha tibgħat din il-lista lis-Segretarjat Eżekuttiv ta' l-ICCAT qabelil-15 ta' April 2008 sabiex in-nases tat-tonn ikunu jistgħu jiddaħħlu fuq ir-reġistru ta' l-ICCAT tan-nases tat-tonn li jkunu awtorizzati jistadu għat-tonn. 3. Nases tat-tonn Komunitarji mhux imdaħħla fir-reġistru ta' l-ICCAT m'għandhomx jistadu għal, iżommu abbord, jittrasbordaw, jittrasferixxu jew iħottu l-art tonn fil-Lvant ta' l-Atlantiku u fil-Baħar Mediterran. 4. L-Artikolu 8a (2), (4), (6), (7) u (8) tar-Regolament (KE) Nru 1936/2001 għandhu japplika mutatis mutandis . Artikolu 14 Portijiet magħżula 1. L-Istati Membri għandhom jagħżlu post li jintuża għall-ħatt l-art jew post qrib ix-xatt (portijiet magħżula) fejn il-ħatt l-art jew ħidmiet ta' trasbord ta' tonn, ikunu permessi. 2. L-Istati Membri għandhom jibgħatu lill-Kummissjoni, sa mhux aktar tard mill-1 ta' April ta' kull sena, lista ta' portijiet magħżula. Il-Kummissjoni għandha tibgħat il-lista lis-Segretarjat Eżekuttiv ta' l-ICCAT qabel il-15 ta' April ta' kull sena. Kwalunkwe tibdil susseggwenti li jsir għal-lista għandu jiġi nnotifikat lill-Kummissjoni għat-trażmissjoni lis-Segretarjat Eżekuttiv ta' l-ICCAT, għallinqas 15-il jum qabel ma jkun se jidħol fis-seħħ it-tibdil. 3. Għandu jkun ipprojbit li jsir ħatt l-art jew trasbord minn bastimenti msemmija fl-Artikolu 12 ta' kwalunkwe kwantità ta' tonn maqbuda fil-Lvant ta' l-Atlantiku u fil-Baħar Mediterran fi kwalunkwe post ħlief għall-portijiet magħżula mis-CPCs. 4. Din id-dispożizzjoni m'għandhiex tapplika għal ħatt l-art jew trasbord minn bastimenti tas-sajd bil-qasba, bastimenti tas-sajd bir-rixa u bastimenti tas-sajd pelaġiku bix-xbieki tat-tkarkir li jkunu qabdu t-tonn fil-Lvant ta' l-Atlantiku. Artikolu 15Rekwiżiti ta' reġistrazzjoni 1. Minbarra li jikkonformaw ma’ l-Artikoli 6 u 8 tar-Regolament (KEE) Nru 2847/93, il-kaptani tal-bastimenti msemmija fl-Artikolu 13 għandhom iniżżlu fil-ġurnal ta’ abbord l-informazzjoni elenkata fl-Anness II. 2. Il-kaptani tal-bastimenti msemmija fl-Artikolu 13 involuti f'operazzjoni konġunta tas-sajd għandhom jirreġistraw l-informazzjoni li ġejja fil-ġurnal ta' abbord tagħhom. (a) meta l-qabda tittella' abbord jew tiġi trasferita għall-gaġeġ: - id-data u l-ħin, - il-koordinati (lonġitudni/latitudni), - meta l-qabda tittella' abbord jew tiġi trasferita għall-gaġeġ, - l-isem u l-kodiċi internazzjonali tar-radju tal-bastiment tas-sajd li bl-irkaptu tiegħu tkun saret il-qabda, (b) meta l-qabda ma tittellax abbord jew tkun f'xibka qabel attivitajiet ta' trasferiment jew trasferita fil-gaġeġ: - id-data u l-ħin, - il-koordinati (lonġitudni/latitudni), - li l-ebda qabdiet ma ttellgħu abbord jew ġew trasferiti għall-gaġeġ, - l-isem u l-kodiċi internazzjonali tar-radju tal-bastiment tas-sajd li bl-irkaptu tiegħu tkun saret il-qabda, Artikolu 16Operazzjonijiet Konġunti tas-sajd: 1. Operazzjonijiet konġunti tas-sajd għat-tonn li jinvolvu bastimenti li jtajru l-bandiera ta' Stat Membru jesiġu l-kunsens ta' l-Istat Membru tal-bandiera kkonċernat. 2. Bastimenti tas-sajd li jieħdu sehem fl-operazzjoni tas-sajd konġunta għandhom jipprovdu lill-Istat tal-Bandiera tagħhom, l-informazzjoni dettaljata li tirrigwarda kemm se ddum l-operazzjoni konġunta u l-identità ta' l-operaturi involuti. 3. L-Istati Membri għandhom jittrażmettu l-informazzjoni msemmija fil-paragrafu 2 lis-Segretarjat ta' l-ICCAT u lill-Kummissjoni. Artikolu 17Rapporti tal-qabda 1. Il-kaptani tal-bastimenti tas-sajd imsemmija fl-Artikolu 12 għandhom jibagħtu lill-Awtoritajiet kompetenti ta' l-Istat Membru tal-bandiera tagħhom, 'rapport tal-qabda' fejn jiddikjaraw il-kwantitajiet ta' tonn li jkunu qabdu - ukoll jekk il-kwantità tkun żero. 2. Ir-rapport tal-qabda għandu jiġi trażmess għall-ewwel darba sa mhux aktar tard minn tmiem l-għaxar jum wara d-dħul fil-Lvant ta' l-Atlantiku u l-Baħar Mediterran jew wara l-bidu tal-vjaġġ tas-sajd. Fil-każ ta' operazzjonijiet konġunti, il-kaptan għandu jindika l-qabdiet li jkun għamel il-bastiment/i li jkunu se jitnaqqsu mill-kwota disponibbli ta' l-Istat tal-bandiera. 3. Mill-1 ta' Ġunju ta' kull sena, il-kaptani tal-bastimenti tas-sajd għandhom jibgħatu r-rapport tal-qabda dwar il-kwantità ta' tonn maqbuda, ukoll jekk din tkun żero, kull ħamest ijiem. 4. Kull Stat Membru, malli jirċivihom, għandu jibgħat ir-rapporti tal-qabda b'mezzi elettroniċi jew mezzi oħra lis-Segretarjat ta' l-ICCAT. 5. L-Istati Membri għandhom jinfurmaw lill-Kumissjoni, f'forma li tinqara elettronikament, qabel il-ħmistax-il jum ta' kull xahar, il-kwantitajiet ta' tonn li jkunu nqabdu fil-Lvant ta' l-Atlantiku u l-Baħar Mediterran u li jkunu nħattu l-art, ġew trasbordati jew maqbuda f'gaġeġ fix-xahar ta' qabel minn bastimenti li jtajru l-bandiera tagħhom. Artikolu 18Ħatt l-art 1. B'deroga mill-Artikolu 7 tar-Regolament (KEE) Nru 2847/93, kaptani tal-bastimenti msemmija fl-Artikolu 12 ta' dan ir-Regolament jew ir-rappreżentanti tagħhom għandhom jinnotifikaw lill-awtorità kompetenti ta' l-Istat Membru li l-portijiet magħżula jew faċilità tal-ħatt l-art tagħha jixtiequ jużaw, għall-inqas 4 sigħat qabel il-ħin stmat tal-wasla fil-port, dan li ġej: (a) il-ħin stmat tal-wasla, (b) il-kwantità stmata ta' tonn miżmuma abbord, (c) informazzjoni dwar iż-żona fejn saru l-qabdiet; 2. L-awtorità kompetenti ta' l-Istat Membru għandha tibgħat reġistrazzjoni dwar il-ħatt l-art lill-awtorità ta' l-Istat tal-bandiera tal-bastiment, mhux aktar minn 48 siegħa wara li jkun intemm il-ħatt l-art. 3. Din id-dispożizzjoni m'għandhiex tapplika għal ħatt l-art minn bastimenti tas-sajd bil-qasba, bastimenti tas-sajd bir-rixa u bastimenti tas-sajd perlaġiku bix-xbieki tat-tkarkir li jkunu qabdu t-tonn fil-Lvant ta' l-Atlantiku. Artikolu 19Trasbord 1. B'deroga mill-Artikolu 11 tar-Regolament (KEE) Nru 2847/93, it-trasbord fuq il-baħar ta' tonn fil-Lvant ta' l-Atlantiku u l-Baħar Mediterran għandu jkun ipprojbit, ħlief għal bastimenti tas-sajd fuq skala kbira bil-konzijiet li joperaw skond ir- Rakkomandazzjoni 2005[06] ta' l-ICCAT li tistabbilixxi programm għat-trasbord għal bastimenti tas-sajd tat-tonn fuq skala kbira bil-konzijiet , kif emendat. 2. Qabel id-dħul fi kwalunkwe port, il-kaptan tal-bastimenti li jirċievu (bastiment tal-qbid jew bastiment ta' l-ipproċessar) jew ir-rappreżentanti tagħhom għandhom jinnotifikaw lill-awtoritajiet kompetenti ta' l-Istat Membru tal-farm ikkonċernat, għall-inqas 48 siegħa qabel il-ħin stmat tal-wasla, dan li ġej: (a) il-ħin stmat tal-wasla, (b) il-kwantità stmata ta' tonn miżmuma abbord, (c) informazzjoni dwar iż-żona ġeografika fejn saru l-qabdiet; (d) l-isem tal-bastiment li jkun għamel il-qabda u n-numru tiegħu fir-reġistru ta' l-ICCAT ta' bastimenti awtorizzati jistadu għat-tonn, e) l-isem tal-bastiment li jkun irċieva l-qabda u n-numru tiegħu fir-reġistru ta' l-ICCAT ta' bastimenti awtorizzati jistadu għat-tonn, f) it-tunnellaġġ ta' tonn li għandu jiġi ttrasbordat, 3. Bastimenti li jagħmlu l-qabda m'għandhomx jittrasbordaw mingħajr awtorizzati minn qabel mill-Istat tal-bandiera tagħhom. 4. Il-kaptan tal-bastiment li jagħmel il-qabda għandu, fil-ħin tat-trasbord, jinforma lill-Istat tal-bandiera tiegħu dwar dan li ġej: (a) il-kwantitajiet ta' tonn trasbordat, (b) id-data u l-port-tat-trasbord. (c) l-isem, in-numru tar-reġistrazzjoni u l-bandiera tal-bastiment li jkun irċieva l-qabda u n-numru tiegħu fir-reġistru ta' l-ICCAT ta' bastimenti awtorizzati jistadu għat-tonn, (d) iż-żona ġeografika fejn inqabad it-tonn 5. L-awtorità kompetenti ta' l-Istat Membru tal-port li fih ikun sar it-trasbord jew l-awtoritajiet kompetenti ta' l-Istat Membru tal-farm ikkonċernat għandhom jispezzjonaw il-bastiment li jirċievi mal-wasla u jivverifikaw it-tagħbija u d-dokumentazzjoni marbuta ma' l-operazzjoni ta' trasbord. 6. L-awtorità kompetenti ta' l-Istat Membru tal-port li fih ikun sar it-trasbord jew l-awtoritajiet kompetenti ta' l-Istat Membru tal-farm ikkonċernat, għandhom jibgħatu reġistrazzjoni tat-trasbord lill-awtorità ta' l-Istat tal-bandiera tal-bastiment li jkun għamel il-qabda, f'perjodu ta' mhux itwal minn 48 siegħa minn meta jkun intemm it-trasbord. 7. Il-kaptani tal-bastimenti msemmija fl-Artikolu 12 għandhom jimlew u jittrażmettu dikjarazzjoni tat-trasbord lill-awtoritajiet kompetenti ta' l-Istat Membru tal-bandiera tal-bastimenti. Id-dikjarazzjoni għandha tiġi trażmessa mhux aktar tard minn 15-il jum mid-data tat-trasbord fil-port skond il-format stipulat fl-Anness III. Artikolu 20Operazzjonijiet ta' għeluq fil-gaġeġ 1. L-Istat Membru li taħt il-ġurisdizzjoni tiegħu tinsab il-farm tat-tonn għandu jressaq fi żmien ġimgħa minn meta tkun tlestiet operazzjoni ta' għeluq fil-gaġeġ, rapport dwar l-għeluq fil-gaġeġ, ivvalidata minn osservatur, lill-Istat Membru jew il-Parti Kontraenti li l-bastimenti li jtarju l-bandiera tiegħu/tagħha jkunu qabdu t-tonn u lis-Segretarjat ta' l-ICCAT. Ir-rapport għandu jkun fih l-informazzjoni inkluża fid-dikjarazzjoni ta' għeluq fil-gaġeġ kif jissemma' fl-Artikolu 4b tar-Regolament (KE) Nru 1936/2001. 2. Meta l-farms tat-tismin jinsabu barra ilmijiet taħt il-ġurisdizzjoni ta' l-Istati Membri, għandu japplika l-paragrafu 1, mutandis mutandis, lill-Istati Membri fejn huma stabbiliti l-persuni naturali jew ġuridiċi li huma responsabbli għall-farms tat-tismin. 3. Qabel kwalunkwe attività ta' trasferiment, l-Istat Membru tal-bandiera tal-bastiment li jagħmel il-qabda għandu jiġi infurmat mill-awtorità kompetenti ta' l-Istat Membru tal-farm dwar it-trasferiment lejn il-gaġeġ ta' kwantitajiet maqbuda minn bastimenti tas-sajd bil-bandiera tiegħu. L-Istat Membru tal-bandiera tal-bastiment li jagħmel il-qabda għandu jitlob lill-awtorità kompetenti ta' l-Istat Membru tal-farm sabiex jikkonfiska l-qabdiet u jeħles il-ħut fil-baħar jekk iqis, malli jirċievi dik l-informazzjoni li: (a) il-bastiment tas-sajd li ddikjara li qabad il-ħut ma kellhomx biżżejjed kwota għat-tonn li tqiegħed fil-gaġġa, (b) il-kwantità tal-ħut ma kinitx ġiet rappurtata kif suppost u ma tqiesux, għall-kalkolu, kwalunkwe kwoti li setgħu kienu applikabbli, (c) il-bastimenti tas-sajd li ddikjara li qabad il-ħut mhuwiex awtorizzat jistad għat-tonn. 4. Il-kaptani tal-bastimenti tas-sajd imsemmija fl-Artikolu 12 għandhom jimlew u jittrażmettu lill-Istat Membru tal-bandiera sa mhux aktar tard minn 15-il jum wara d-data tat-trasferiment lejn bastimenti ta' l-irmonk jew lejn il-gaġġa, dikjarazzjoni tat-trasferiment magħmula skond il-format li jidher fl-Anness III. Id-dikjarazzjoni tat-trasferiment għandha takkumpanja lill-ħut trasferit matul it-trasport lejn il-gaġeġ. Artikolu 21Attivitajiet bin-nases 1. Il-qabdiet għandhom jiġu rreġistrati wara t-tmiem ta' kull operazzjoni tas-sajd bin-nases tat-tonn u r-rapport tal-qabda għandu jintbagħat elettronikament jew mod ieħor f'perjodu ta' 48 siegħa minn tmiem kull operazzjoni tas-sajd lill-awtorità kompetenti. 2. Kull Stat Membru, malli jirċivihom, għandhu jibgħat ir-rapport tal-qabda b'mezzi elettroniċi jew mezzi oħra lis-Segretarjat ta' l-ICCAT. Artikolu 22Spezzjonijiet fil-port jew fil-farm 1. L-Istati Membri għandhom jispezzjonaw fil-port il-bastimenti kollha inklużi fir-Reġistru ta' l-ICCAT ta' bastimenti awtorizzati li jistadu għat-tonn li jidħlu f'port magħżul wieħed jew aktar sabiex iħotti l-art jew jittrasbordaw tonn maqbud fil-Lvant ta' l-Atlantiku u l-Baħar Mediterran. 2. L-Istati Membri għandhom jispezzjonaw l-operazzjoni tat-tqegħid fil-gaġeġ fil-farms li jaqgħu taħt il-ġuriżdizzjoni tagħhom. 3. Meta l-farms jinsabu barra ilmijiet taħt il-ġurisdizzjoni ta' l-Istati Membri, għandu japplika l-paragrafu 2, mutandis mutandis, għall-Istati Membri fejn huma stabbiliti l-persuni naturali jew ġuridiċi responsabbli għall-farms. Artikolu 23Kontro-verifika 1. L-Istati Membri għandhom jivverifikaw, fost l-oħrajn billi jużaw data mis-Sistema tal-Monitoraġġ tal-Bastimenti (VMS), il-preżentazzjoni tal-ġurnali ta' abbord u informazzjoni rilevanti rreġistrata fil-ġurnali ta' abbord tal-bastimenti tas-sajd li jtajru l-bandiera tagħhom, fid-dokument tat-trasferiment/trasbord u fid-dokumenti tal-qabda. 2. L-Istati Membri għandhom jagħmlu l-kontro-verifiki fuq il-ħut kollu li jinħatt l-art u ttrasbordat jew magħluq fil-gaġeġ bejn il-kwantitajiet skond l-ispeċi rreġistrati fil-bastiment ta' abbord tal-bastiment jew kwantitajiet skond l-ispeċi rreġistrati fid-dikjarazzjoni tat-trasbord u l-kwantitajiet reġistrati fid-dikjarazzjoni ta' abbord jew id-dikjarazzjoni ta' l-għeluq fil-gaġeġ, u kwalunkwe dokument rilevanti ieħor, bħal fatturi u/jew noti tal-bejgħ. Artikolu 24L-Iskema ta' l-ICCAT dwar l-Ispezzjoni Internazzjonali Konġunta 1. L-Iskema ta' l-ICCAT ta' Spezzjoni Internazzjonali Konġunta adottata mill-ICCAT fir-Raba' Laqgħa Regolari (Madrid, Novembru 1975) u stipulata fl-Anness IV ta' dan ir-Regolament għandha tapplika fil-Komunità. 2. L-Istati Membri li l-bastimenti tas-sajd tagħhom huma awtorizzati jistadu għat-tonn fil-Lvant ta' l-Atlantiku u fil-Baħar Mediterran għandhom jaħtru spetturi sabiex jagħmlu l-ispezzjonijiet fuq il-baħar skond din l-Iskema. 3. Il-Kummissjoni tista' tassenja spetturi Komunitarji lill-Iskema. 4. Il-Kummissjoni tista' tikkoordina l-attivitajiet ta' sorveljanza u spezzjoni taħt l-Iskema għall-Komunità. Tista' tfassal, f'koordinazzjoni ma' l-Istati Membri kkonċernati, programmi konġunti ta' spezzjoni għal dawk il-għan, u dan għandu jippermetti lill-Komunità tonora l-obbligi tagħha taħt din l-Iskema. L-Istati Membri li l-bastimenti tagħhom huma involuti fis-sajd ta' riżorsi regolati għandhom jadottaw il-miżuri meħtieġa sabiex jiffaċilitaw l-implimentazzjoni ta' dawk il-programmi, partikolarment fir-rigward tar-riżorsi umani u materjali meħtieġa u l-perjodi u ż-żoni meta għandhom jintużaw dawk ir-riżorsi. 5. L-Istati Membri għandhom jinfurmaw lill-Kummissjoni sa l-1 ta' April ta' kull sena dwar l-ismijiet ta' l-ispetturi u l-bastimenti ta' spezzjoni li biħsiebhom jassenjaw għall-Iskema matul is-sena ta' wara. Abbażi ta' dak it-tagħrif, il-Kummissjoni għandha tħejji, f'kollaborazzjoni ma' l-Istati Membri, pjan għall-quddiem għall-parteċipazzjoni Komunitarja fl-Iskema kull sena, li għandha tibgħat lis-Segretarjat ta' l-ICCAT u lill-Istati Membri. Artikolu 25Programm ta' osservazzjoni 1. Kull Stat Membru għandu jiżgura li jkun hemm osservaturi preżenti fuq il-bastimenti tas-sajd li jtajru l-bandiera tiegħu ta' aktar minn 15m għallinqas: (a) 20% tal-bastimenti attivi li jistadu bil- purse seines Fil-każ ta' operazzjonijiet konġunti tas-sajd, osservatur għandu jkun preżenti matul l-operazzjoni tas-sajd, (b) 20% tal-bastimenti tat-tkarkir pelaġiku attivi, (c) 20% tal-bastimenti tas-sajd bil-konz attivi, (d) 20% tal-bastimenti tas-sajd bil-qasba attivi, (e) 100% matul il-proċess tal-ħsad għan-nases tat-tonn. Il-kompiti ta' l-osservatur għandhom ikunu, partikolarment, li: (a) jissorvelja l-konformità ta' bastiment ma' dan ir-Regolament, (b) jirreġistra u jirrapporta dwar l-attivitajiet tas-sajd (c) josserva u jistma l-qabdiet u jivverifika l-entrati li jsiru fil-ġurnal ta' abbord, (d) javvista u jirrapporta dwar bastimenti li jistgħu jkunu qed jistadu fi ksur tal-miżuri ta' konservazzjoni ta' l-ICCAT. Barra minn hekk, l-osservatur għandu jagħmel xogħol xjentifiku, bħall-ġbir ta' task II data kif definita mill-ICCAT, meta dan ikun meħtieġ mill-Kummissjoni Internazzjonali għall-Konservazjoni tat-Tonn ta' l-Atlantiku, abbażi ta' l-istruzzjonijiet mill-Kumitat Permanenti ta' l-ICCAT dwar ir-Riċerka u l-Istatistika. 2. Kull Stat Membru li jinstab farm tat-tonn taħt il-ġurisdizzjoni tiegħu, għandu jiżgura li osservatur ikun preżenti matul it-trasferimenti kollha tat-tonn lejn il-gaġeġ u l-qbid kollu tal-ħut mill-gaġġa tagħhom. Il-kompiti ta' l-osservatur għandhom ikunu, partikolarment, li: (a) josserva u jissorvelja l-konformità ta' l-operazzjoni fuq il-farm ma' l-Artikoli 4a, 4b u 4c tar-Regolament (KE) Nru 1936/2001, (b) jivvalida r-rapport ta' l-għeluq fil-gaġeġ kif jissemma' fl-Artikolu 20, (c) jagħmel xogħol xjentifiku, bħall-ġbir ta' kampjuni, kif meħtieġ mill-Kummissjoni Internazzjonali għall-Konservazjoni tat-Tonn ta' l-Atlantiku, abbażi ta' l-istruzzjonijiet mill-Kumitat Permanenti ta' l-ICCAT dwar ir-Riċerka u l-Istatistika. Artikolu 26L-Infurzar 1. L-Istati Membri għandhom jieħdu miżuri ta' infurzar fir-rigward tal-bastimenti tas-sajd li jtajru l-bandiera tagħhom, fejn ikun ġie stabbilit, skond il-liġi tagħhom li l-bastiment mhux konformi ma' l-Artikoli 5, 7, 14, 15, 17 u 19. Il-miżuri jistgħu jinkludu partikolarment, skond is-serjetà ta' l-infrazzjoni u skond il-liġi nazzjonali tagħhom: (a) multi, (b) il-konfiska ta' rkaptu tas-sajd illegali kif ukoll il-qabdiet, (c) sekwestru tal-bastiment, (d) is-sospensjoni jew l-irtirar ta' l-awtorizzazzjoni għas-sajd, (e) tnaqqis jew irtirar tal-kwota tas-sajd, jekk applikabbli. 2. Kull Stat Membru li jinstab farm tat-tonn taħt il-ġurisdizzjoni tiegħu, għandu jieħu l-miżuri ta' infurzar fir-rigward ta' dik il-farm, fejn ikun ġie stabbilit, skond il-liġi tiegħu li dik il-farm ma tikkonformax ma' l-Artikolu 20 u 25(2) ta' dan ir-Regolament u l-Artikolu 4a, 4b u 4c tar-Regolament (KE) Nru 1936/2001. Il-miżuri jistgħu jinkludu partikolarment, skond is-serjetà ta' l-infrazzjoni u skond il-liġi nazzjonali tagħhom: (a) multi, (b) sospensjoni jew irtirar mir-reġistru ta' farms tat-tismin, (c) Projbizzjoni mill-għeluq fil-gaġeġ jew it-tqegħid fis-suq kwantitajiet ta' tonn. Artikolu 27Miżuri marbuta mas-suq 1. Il-kummerċ intern, ħatt l-art, importazzjoni, esportazzjoni, għeluq fil-gaġeġ għat-trobbija fil-farms u t-tismin, esportazzjoni mill-ġdid u t-trasbord ta' tonn tal-Lvant ta' l-Atlantiku u tal-Mediterran ( thunnus thynnus ) li ma jkunux akkumpanjati mid-dokumentazzjoni preċiża, sħiħa u vvalidata kif meħtieġ minn dan ir-Regolament għandu jkun ipprojbit. 2. Il-kummerċ intern, importazzjoni, ħatt l-art, għeluq fil-gaġeġ għat-trobbija fil-farms u t-tismin, ipproċessar, esportazzjoni, esportazzjoni mill-ġdid u t-trasbord ta' tonn tal-Lvant ta' l-Atlantiku u tal-Mediterran ( thunnus thynnus ), maqbud minn bastimenti tas-sajd li l-Istat tal-bandiera tiegħu m'għandux kwota, limitu ta' qbid jew allokazzjoni ta' sforz tas-sajd għat-tonn tal-Lvant ta' l-Atlantiku u tal-Mediterran skond il-miżuri ta' ġestjoni u konservazzjoni ta' l-ICCAT, jew li l-opportunitajiet ta' sajd ta' l-Istat Membru tiegħu jkunu eżawriti għandu jkun ipprojbit. 3. Il-kummerċ intern, importazzjoni, ħatt l-art, ipproċessar, esportazzjoni minn farms li ma jikkonformawx mar- Rakkomandazzjoni 2006[07] ta' l-ICCAT dwar it-trobbija tat-Tonn fil-Farms għandu jkun ipprojbit. Artikolu 28Fatturi tal-konverżjoni Il-miżuri ta' konverżjoni adottati mill-Kumitat Permanenti ta' l-ICCAT dwar ir-Riċerka u l-Istatistika għandhom japplikaw sabiex jiġi applikat il-piż sħiħ ekwivalenti tat-tonn ipproċessat. Kapitolu VDispożizzjonijiet Finali ARTIKOLU 29 EMENDI GħAR-REGOLAMENT (KE) NRU 973/2001 Ir-Regolament (KE) Nru 973/2001 qiegħed jiġi emendat kif ġej: (1) L-Artikoli 5 u 5a huma mħassra; (2) fl-Anness IV, l-entrata dwar it-tonn titħassar. Artikolu 30Id-dħul fis-seħħ Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea. Għandu japplika mill-1 ta’ Jannar 2008. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President A NNESS I Kundizzjonijiet speċifiċ li japplikaw għal bastimenti tas-sajd bil-qasba, bastimenti tas-sajd bir-rixa u sajd pelaġiku bit-tkarkir fil-Lvant ta' l-Atlantiku 1. Kull Stat Membri għandu jillimita l-għadd massimu ta' bastimenti li jistadu bil-qasab u bir-rix li huma awtorizzati jistadu għat-tonn, għall-għadd ta' bastimenti li ħadu sehem fis-sajd għat-tonn fl-2006. 2. Kull Stat Membru għandu jillimita l-għadd massimu ta' bastimenti tas-sajd pelaġiku bit-tkarkir awtorizzati li jistadu t-tonn bħala qabda inċidentali. 3. Sa l-1 ta' April 2008, l-Istati Membri għandhom iressqu lis-Segretarjat ta' l-ICCAT, l-għadd ta' bastimenti stabbiliti skond il-paragrafi 1 u 2. 4. a) Kull Stat Membru għandu jiżgura li bastimenti li għalihom jinħareġ il-permess speċjali tas-sajd imsemmi fil-paragrafi 1 u 2 jiġu inklużi fil-lista li fiha isimhom in-numru tagħhom fir-reġistru tal-flotta Komunitarja (CFR) kif definita fl-Anness I tar-Regolament tal-Kummissjoni (KE) Nru 26/2004 tat-30 ta' Diċembru 2003 dwar ir-reġistru tal-flotta tas-sajd tal-Komunità[5] L-Istati Membri għandhom joħorġu permess speċjali tas-sajd biss meta bastiment ikun iddaħħal fir-reġistru ta' l-ICCAT ta' bastimenti awtorizzati li jistadu għat-tonn. b) Kull Stat Membru għandu jibgħat lill-Kummissjoni l-lista msemmija fil-paragrafu a) u l-emendi kollha sussegwenti f’forma li tinqara mill-kompjuter. c) Emendi li jsiru fil-lista msemmija fil-paragrafu 4 a) għandhom jiġu trażmessi lill-Kummissjoni għallinqas ħamest ijiem qabel id-data li fiha l-bastiment li jiddaħħal fil-lista jidħol fil-Lvant ta' l-Atlantiku jew il-Baħar Mediterran. Il-Kummissjoni ser tibgħat mill-ewwel l-emendi lis-Segretarjat tan-ICCAT. 5. Kull Stat Membru għandu jalloka mhux aktar minn 10% tal-kwota tiegħu tat-tonn fost il-bastimenti awtorizzati skond il-paragrafu 4, b'massimu ta' 200 tunnellata ta' tonn li jiżen mhux anqas minn 6,4kg maqbuda minn bastimenti tas-sajd bil-qasba ta' tul kumplessiva ta' anqas minn 17m. 6. Kull Stat Membru jista' jalloka mhux aktar minn 2% tal-kwota tiegħu tat-tonn fost l-industrija kostali artiġjanali għall-ħut frisk. 7.a) Għandu jkun ipprojbit li jsir ħatt l-art jew trasbord minn bastimenti msemmija fil-paragrafi 1 u 2 ta' dan l-Anness ta' kwalunkwe kwantità ta' tonn maqbuda fil-Lvant ta' l-Atlantiku u fil-Baħar Mediterran fi kwalunkwe post ħlief għall-portijiet magħżula mis-CPCs. b). L-Istati Membri għandhom jagħżlu post li jintuża għall-ħatt l-art jew post qrib ix-xatt (portijiet magħżula) fejn il-ħatt l-art jew ħidmiet ta' trasbord ta' tonn, ikunu permessi. c). L-Istati Membri għandhom jibagħtu lill-Kummissjoni, sa mhux aktar tard mill-1 ta' April ta' kull sena, lista ta' portijiet magħżula. Il-Kummissjoni għandha tibgħat din l-informazzjoni lis-Segretarjat Eżekuttiv ta' l-ICCAT qabel il-15 ta' April ta' kull sena. Kwalunkwe tibdil susseggwenti li jsir għal-lista għandu jiġi nnotifikat lill-Kummissjoni għat-trażmissjoni lis-Segretarjat Eżekuttiv ta' l-ICCAT, għallinqas 15-il jum qabel ma jkun se jidħol fis-seħħ it-tibdil. 8. B'deroga mill-Artikolu 7 tar-Regolament (KEE) Nru 2847/93, il-kaptani tal-bastimenti msemmija fil-paragrafu 1 u 2 jew ir-rappreżentanti tagħhom għandhom jinnotifikaw lill-awtorità kompetenti ta' l-Istat Membru li l-portijiet jew faċilità tal-ħatt l-art tiegħu jixtiequ jużaw, għall-inqas 4 sigħat qabel il-ħin stmat tal-wasla fil-port, dan li ġej: a) il-ħin stmat tal-wasla, b) il-kwantità stmata ta' tonn miżmuma abbord, c) informazzjoni dwar iż-żona fejn saru l-qabdiet; 9. Kull Stat Membru għandu jimplimenta reġim għar-rappurtar tal-qabdiet li jiżgura monitoraġġ effettiv ta' l-utilizzazzjoni tal-kwota ta' kull bastiment. 10. Il-qabdiet tat-tonn ma jistgħux jiġu offerti għall-bejgħ lill-konsumatur aħħari, ikun xi jkun il-metodu tat-tqegħid fis-suq, sakemm immarkar jew tikkettar xieraq ma jindikax: (a) l-ispeċi, l-irkaptu tas-sajd li ntuża, (b) iż-żona tal-qabda u d-data. 11. Mill-1 ta' Lulju 2008, l-Istati Membri li l-bastimenti tiegħu tas-sajd bil-qasba jkunu awtorizzati jistadu għat-tonn fil-Lvant ta' l-Atlantiku għandhom idaħħlu rekwiżiti għat-tikkettar tad-denb kif ġej: a) It-tikketti tad-denb għandhom jitwaħħlu fuq kull tonn immedjatament malli tinħatt. b) Kull tikketta tad-denb għandu jkollha numru uniku ta' identifikazzjoni u tkun inkluża fid-dokument ta' statistika dwar it-tonn u indikata fuq barra ta' kwalunkwe pakkett li fih it-tonn. ANNESS II Speċifikazzjonijiet għall-ġurnali ta' abbord: Speċifikazzjonijiet minimi għall-ġurnali ta' abbord 1. Il-ġurnal ta' abbord irid ikollu l-folji nnumerati 2. Il-ġurnal ta' abbord irid jimtela kuljum (f’nofsillejl) u qabel kull dħul fil-port 3. Il-ġurnal ta' abbord irid jimtela fil-każ ta' spezzjonijiet fuq il-baħar. 4. Kopja waħda tal-karti trid tibqa' mwaħħla mal-ġurnal ta' abbord 5. Il-ġurnali ta' abbord iridu jinżammu abbord sabiex ikopru perjodu ta' sena waħda ta' ħidma. Informazzjoni minima standard għall-ġurnali ta' abbord 1. L-isem u l-indirizz tal-kaptan 2. Id-dati u l-portijiet tat-tluq, dati u portijiet tal-wasla 3. L-isem tal-bastiment, in-numru tar-reġistrazzjoni, in-numru ta' l-ICCAT u n-numru ta' l-IMO (jekk disponibbli). Fil-każ ta' operazzjonijiet konġunti tas-sajd, l-ismijiet tal-bastimenti, in-numri ta' reġistrazzjoni, in-numri ta' l-ICCAT u n-numri ta' l-IMO (jekk disponibbli) tal-bastimenti kollha involuti fl-operazzjoni. 4. L-irkaptu tas-sajd: a) il-kodiċi FAO tat-tip b) Id-daqs (it-tul, daqs il-malji, l-għadd ta' snanar...) 5. Operazzjonijiet fuq il-baħar bi xlief wieħed (minimu) kull jum tal-vjaġġ, u pprovdi: a) L-attività (sajd, tbaħħir...) b) Pożizzjoni: Koordinati eżatti ta' kuljum (fi gradi u minuti), irreġistrati għal kull operazzjoni tas-sajd jew f'nofisnhar meta ma jkunx sar sajd matul dak il-jum. c) Rapport tal-qabdiet: 6. Identifikazzjoni ta' l-ispeċi: a) skond il-kodiċi FAO b) piż sħiħ (RWT) f'kg kull jum 7. Firma tal-kaptan: 8. Firma ta' l-osservattur (fejn applikabbli) 9. Mezzi ta' kejl tal-piż: estimi, użin abbord. 10. Il-ġurnal ta' abbord jinżamm f'ekwivalenti ta' piż ħaj ta' ħut u jsemmi l-fatturi ta' konverżjoni li jintuża fl-evalwazzjoni. Informazzjoni minima fil-każ ta' ħatt l-art, trasbord/trasferiment: 1. Dati u l-port tal-ħatt/trasbord/trasferiment 2. Prodotti a) preżentazzjoni b) għadd ta' ħut jew kaxxi u kwantità f'kg 3. Firma tal-Kaptan jew Aġent tal-Bastiment ANNESS III DIKJARAZZJONI ICCAT DWAR IT-TRASFERIMENT/TRASBORD Nru tad-dokument DIKJARAZZJONI ICCAT DWAR IT-TRASFERIMENT/TRASBORD Bastiment ta' l-Irmonk/Ġarr Isem il-bastiment u l-kodiċi tar-radju Bandiera: Nru ta' l-awtorizzazzjoni ta' l-Istat tal-Bandiera Nru fir-Reġistru nazzjonali Nru fir-Reġistru ICCAT Nru IMO | Bastiment tas-sajd, Isem il-bastiment u l-kodiċi tar-radju Bandiera: Nru ta' l-awtorizzazzjoni ta' l-Istat tal-Bandiera Nru fir-Reġistru nazzjonali Nru fir-Reġistru ICCAT Identifikazzjoni esterna: Folja tal-ġurnal ta' abbord tas-sajd Nru. | Jum Xahar Siegħa Sena(2_(0_(__(__( Isem il-Kaptan tal-Bastiment tas-Sajd: Isem il-Kaptan tal-Bastiment ta' l-Irmonk/Ġarr: KOORDINATI TAT-TRASBORD Tluq (__(__( (__(__( (__(__( minn (__________( Ritorn (__(__( (__(__( (__(__( lejn (__________( Firma: Firma: Trasferiment/Trasbord (__(__( (__(__( (__(__( (__________( Għat-trasbord, indika l-piż f'kilogrammi jew l-unità użata (eż. kaxxa, qoffa) u l-piż maħtut l-art f'kilogrammi ta' din l-unità: (___( kilogrammi Fil-każ ta' trasferiment ta' ħut ħaj indika l-għadd ta' l-unità u l-piż ħaj Port | Lat. Lonġ. tal-baħar |Speċijiet | Għadd ta’ unitajiet ta' ħut | Tip ta' Prodott Ħaj | Tip ta' ProdottSħiħ | Tip ta' ProdottImnaddaf | Tip ta' ProdottBla ras | Tip ta' ProdottIffilitjat | Tip ta' Prodott | trasferimenti/ trasbordi ulterjuri Data:Post/Pożizzjoni: Nru CP ta' Awtorizzazzjoni Firma tal-kaptan tal-bastiment tat-trasferiment: Isem il-bastiment li jirċievi: Il-bandiera Nru fir-Reġistru ICCAT Nru IMO Firma tal-kaptan Data:Post/Pożizzjoni: Nru CP ta' Awtorizzazzjoni Firma tal-Kaptan tal-bastiment tat-trasferiment: Isem il-bastiment li jirċievi: Il-bandiera Nru fir-Reġistru ICCAT Nru IMO Firma tal-kaptan | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | Firma ta' l-osservatur ICCAT (fejn applikabbli) Obbligi fil-każ ta' trasferiment/trasbord: 1. L-oriġinal tad-dikjarazzjoni dwar it-trasferiment/trasbord irid jiġi pprovdut lill-bastiment reċipjent/ta' l-irmonk/ ta' l-ipproċessar/tat-trasport) 2. Il-kopja tad-dikjarazzjoni dwar it-trasferiment/trasbord trid tinżamm mill-bastiment korrispondenti li jkun għamel il-qabda 3. Operazzjonijiet ulterjuri ta' trasferiment/trasbord għandhom jiġu awtorizzati mill-Parti Kontraenti rilevanti li tkun awtorizzat lill-bastiment jopera 4. L-oriġinal tad-dikjarazzjoni tat-trasferiment/trasbord trid tinżamm mill-bastiment li jirċievi li jżomm il-ħut sal-wasla fil-farm jew il-post tal-ħatt 5. L-operazzjoni ta' trasferiment jew trasbord għandha tiġi rreġistrata fil-ġurnal ta' abbord ta' kwalunkwe bastiment involut fl-operazzjoni ANNESS IV L-ISKEMA TA' L-ICCAT DWAR L-ISPEZZJONI INTERNAZZJONALI KONĠUNTA Il-Kummissjoni qablet, fir-Raba' Laqgħa Regolari tagħha (Madrid, Novembru 1975) li: Skond il-paragrafu 3 ta' l-Artikolu IX tal-Konvenzjoni, il-Kummissjoni tirrakkomanda l-istabbiliment ta' l-arranġamenti li ġejjin għall-kontroll internazzjonali barra l-ilmijiet taħt il-ġuriżdizzjoni nazzjonali bil-għan li tiġi żgurata l-applikazzjoni tal-Konvenzjoni u l-miżuri fis-seħħ skond il-Konvenzjoni. 1. Il-kontroll għandu jsir permezz ta' spetturi tas-servizzi għall-kontroll tas-sajd tal-Gvernijiet Kontraenti. L-ismijiet ta' l-ispetturi maħtura għal dak il-għan mill-gvernijiet rispettivi għandhom jiġu notifikati lill-Kummissjoni. 2. Bastimenti li jġorru lill-ispetturi għandhom itajru bandiera jew sinjal approvat mill-Kummissjoni sabiex jindikaw li l-ispettur għaddej bid-dmirijiet ta' spezzjoni internazzjonali tiegħu. L-ismijiet tal-bastimenti li jintużaw għal dan il-għan temporanjament, li jista' jkun jew bħala bastimenti speċjali ta' spezzjoni jew bastimenti tas-sajd, għandhom jiġu notifikati lill-Kummissjoni, malajr kemm jista' jkun. 3. Kull spettur għandu jkollu miegħu dokument ta' identità pprovdut mill-awtoritajiet ta' l-istat tal-bandiera f'forma approvata mill-Kummissjoni, u mogħti lilu mal-kariga, li jgħid li hu għandu l-awtorità jaġixxi skond arranġamenti approvati mill-Kummissjoni. 4. Soġġett għall-arranġamenti maqbula skond il-paragrafu (9), bastiment imħaddem temporanjament fis-sajd għat-tonn jew ħut simili fiż-Żona tal-Konvenzjoni barra l-ilmijiet taħt il-ġuriżdizzjoni nazzjonali għandu jieqaf meta jingħata s-sinjal xieraq fil-Kodiċi Internazzjonali tas-Sinjali minn bastiment li jġorr fuqu spettur sakemm ma jkunx filfatt għaddej bl-operazzjonijiet tas-sajd tiegħu, f'liema każ għandu jieqaf immedjatament ladarba jkun waqaf minn dawn l-operazzjonijiet. Il-kaptan[6] tal-bastiment għandu jippermetti lill-ispettur, li jista’ jkun akkumpanjat minn xhud, li jitla’ abbord. Il-bastiment għandu jippermetti lill-ispettur jagħmel kwalunkwe eżami tal-qabda jew ta' l-irkaptu u kwalunkwe dokumenti rilevanti, skond kif l-ispettur jidhirlu meħtieġ sabiex jivverifika l-osservanza tar-rakkomandazzjonijiet fis-seħħ tal-Kummissjoni, fir-rigward ta' l-istat tal-bandiera tal-bastiment ikkonċernat, u l-ispettur jista' jitlob kwalunkwe spjegazzjonijiet li jidhirlu meħtieġa. 5. Meta jitla’ abbord il-bastiment, spettur għandu jipprovdi d-dokument imsemmi fi (3) hawn fuq. L-ispezzjonijiet għandhom isiru b'tali mod li l-bastiment ibati l-anqas interefernza u inkonvenjent possibbli u li d-degradazzjoni tal-kwalità tal-ħut diġi evitata. Spettur għandu jillimita l-mistoqsijiet tiegħu għall-iżgurar tal-fatti fir-rigward ta' l-osservanza tar-rakkomandazzjonijiet fis-seħħ tal-Kummissjoni, fir-rigward ta' l-istat tal-bandiera tal-bastiment ikkonċernat. Huwa u jagħmel dan l-eżami, l-ispettur jista' jitlob lill-kaptan kull għajnuna meħtieġa. Hu għandu jħejji rapport ta' l-ispezzjoni tiegħu f'forma approvata mill-Kummissjoni. Hu għandu jiffirma r-rapport fil-preżenza tal-kaptan tal-bastiment, li għandu jkun intitolat iżid mar-rapport kwalunkwe osservazzjonijiet li jidhirlu xieraq u jrid jiffirma tali osservazzjonijiet. Kopji tar-rapport għandhom jingħataw lill-kaptan tal-bastiment u lill-gvern ta' l-ispettur li għandu jibgħat kopji lill-awtoritajiet xierqa ta' l-istat tal-bandiera tal-bastiment u lill-Kummissjoni. Meta jinkixef ksur tar-rakkomandazzjonijiet, l-ispettur għandu, fejn possibbli, jinforma wkoll lill-awtoritajiet kompetenti ta' l-istat tal-bandiera, kif notifikati lill-Kummissjoni, u kwalunkwe bastiment ta' spezzjoni ta' l-istat tal-bandiera li hu magħruf li huwa fil-viċinanzi. 6. Reżistenza għal spettur jew nuqqas ta' rispett għall-istruzzjonijiet tiegħu għandhom jitqiesu mill-istat tal-bandiera tal-bastiment bl-istess mod li titqies reżistenza għal kwalunkwe spettur ta' dak l-istat jew nuqqas ta' rispett għall-istruzzjonijiet tiegħu. 7. L-ispettur għandu jaqdi dimirijietu taħt dawn l-arranġamenti skond ir-regoli stipulati f'din ir-rakkomandazzjoni, iżda għandhom jibqgħu taħt il-kontroll operattiv ta' l-awtoritajiet nazzjonali tagħhom u għandhom ikunu responsabbli lejhom. 8. Il-Gvernijiet Kontraenti għandhom jikkunsidraw u jieħdu passi fuq rapporti ta' spetturi barranin taħt dawn l-arranġament fuq bażi simili, skond il-leġiżlazzjoni nazzjonali, għar-rapporti mill-ispetturi nazzjonali. Id-dispożizzjonijiet ta' dan il-paragrafu m'għandhom jimponu l-ebda obbligu fuq il-Gvern Kontraenti li jagħtu lir-rapport minn spettur barrani valur ogħla ta' evidenza milli kien ikollu fil-pajjiż stess ta' l-ispettur. Il-Gvernijiet Kontraenti għandhom jikkollaboraw sabiex jiffaċilitaw proċedimenti ġudizzjarji u oħrajn li jistgħu joħorġu minn rapport ta' spettur b’dawn l-arranġamenti. 9. (i) Il-Gvernijiet Kontraenti għandhom jinfurmaw lill-Kummissjoni sa l-1 ta' Marzu ta' kull sena bil-pjanijiet provviżorji għall-parteċipazzjoni tagħhom f'dan l-arranġament matul is-sena ta' wara u l-Kummissjoni tista' tagħmel suġġerimenti lill-Gvenijiet Kontraenti għall-koordinament ta' l-operazzjonijiet nazzjonali f'dan il-qasam inklużi l-għadd ta' spetturi u l-bastimenti li jġorru l-ispetturi. (ii) L-arranġamenti stipulati f'din ir-rakkomandazzjoni u l-pjanijiet għall-parteċipazzjoni għandhom japplikaw bejn il-Gvernijiet Kontraenti sakemm ma jintlaħaqx qbil mod ieħor bejniethom; u kwalunkwe ftehim bħal dan għandu jiġi nnotifikat lill-Kummissjoni: Bil-kundizzjoni, madankollu, li l-implimentazzjoni ta' l-iskema għandha tiġi sospiża bejn kwalunkwe żewġ Gvernijiet Kontraenti jekk kwalunkwe wieħed minnhom ikun innotifika lill-Kummissjoni dwar dan, sakemm jitlesta ftehim. 10. (i) L-irkaptu tas-sajd għandu jiġi spezzjonat skond ir-regolamenti fis-seħħ għas-sub-żona li fiha sseħħ l-ispezzjoni. L-ispettur se jiddikjara n-natura ta' dan il-ksur fir-rapport. (ii) L-ispetturi għandhom ikollhom l-awtorità li jispezzjonaw l-irkaptu kollu tas-sajd li jkun qed jintuża, jew dak l-irkaptu fuq il-gverta lest għall-użu. 11. L-ispettur għandu jwaħħal marka ta' identifikazzjoni approvata mill-Kummissjoni ma' kwalunkwe rkaptu tas-sajd li jidher li huwa fi ksur tar-rakkomandazzjonijiet fis-seħħ tal-Kummissjoni fir-rigward ta' l-istat tal-bandiera tal-bastiment ikkonċernat, u għandu jirreġistra dan il-fatt fir-rapport tiegħu. 12. L-ispettur jista' jieħu ritratti ta' l-irkaptu b'tali mod li juri dawk il-karatteristiċi li fil-fehma tiegħu ma jkunux f'konformità mar-regolament fis-seħħ, f'liema każ l-elementi li tagħhom jittieħdu r-ritratti għandhom jiġu elenkati fir-rapport u kopji tar-ritratti għandhom ikunu mehmuża mal-kopja tar-rapport lill-istat tal-bandiera. 13. L-ispettur għandu jkollu l-awtorità, soġġetta għal kwalunkwe limitazzjoni imposti mill-Kummissjoni, li jeżamina l-karatteristiċi tal-qabdiet, sabiex jivverifika jekk ir-rakkomandazzjonijiet tal-Kummissjoni humiex jiġu rispettati. Hu għandu jirrapporta s-sejbiet tiegħu lill-awtoritajiet ta' l-istat tal-bandiera tal-bastiment spezzjonat malajr kemm jista' jkun. (Rapport Biennali 1974-75, Parti II). Rimarki Tqies xieraq li d-data tad-dħul fis-seħħ ta' l-Iskema Internazzjonali ta' Spezzjoni għandha tibqa' sospiża sakemm il-Kummissjoni ma tiddeċidix mod ieħor. Bandiera ta' l-ICCAT: [pic][pic][pic][pic][pic][pic][pic] [1] [2] ĠU L 162, 18.6.1986, p. 33 [3] ĠU L 358, 31.12.2002, p. 59 [4] ĠU L 137, 19.5.2001, p. 1, ir=Regolament kif emendat l-aħħar bir-Regolament (KE) Nru 831/2004 (ĠU L 127, 29.4.2004, p.33.). [5] ĠU L 5, 9.1.2004, p. 25 [6] Kaptan tfisser l-individwu inkarigat mill-bastiment